יום ראשון בפארק עם ג'ורג'

**יום ראשון בפארק עם ג'ורג**' (באנגלית: **Sunday in the Park with George**) הוא מחזמר עם מילים ולחן מאת סטיבן סונדהיים, ותסריט מאת ג'יימס לפיין (James Lapine). המחזמר נכתב בהשראת הציור "יום ראשון אחר הצהריים על גדות האי לה גראנד ז'אט" של הצייר הפוינטיליסטי הצרפתי ז'ורז' סרה. העלילה סובבת סביב ג'ורג', גרסה בדיונית של סֶרָה, הנכנס אל הציור, וסביב הנין שלו (הקרוי אף הוא ג'ורג'), אמן עכשווי.

הפקת הבכורה של המחזמר בברודוויי התקיימה בשנת 1984. המחזמר זכה בפרס פוליצר לדרמה, בשני פרסי טוני על עיצוב, בשמונה פרסי דרמה דסק, בפרס אוליבייה למחזמר הטוב ביותר, ובפרס אוליבייה להפקה המוזיקלית הטובה ביותר.

## היסטוריה
לאחר הכישלון והביקורות הקשות שספג המחזמר Merrily We Roll Along בשנת 1981 (שירד לאחר 16 הצגות בלבד), הודיע סטיבן סונדהיים על כוונתו לפרוש מהתיאטרון המוזיקלי.

ג'יימס לפיין שכנע אותו לחזור לעולם התיאטרון, לאחר ששניהם שאבו השראה מהציור "יום ראשון אחר הצהריים על האי לה גראנד ז'אט". השניים בילו מספר ימים במכון האמנות של שיקגו כשהם מתבוננים בציור.

לפיין הבחין כי ישנה דמות מרכזית אחת שחסרה בקומפוזיציה – הצייר עצמו. תובנה זו שימשה נקודת מוצא ליצירת המחזמר, שהתפתחה לכדי הרהור על אמנות, קשרים רגשיים וקהילה.

המחזמר מציג גרסה בדיונית של חיי הצייר ז'ורז' סרה. במציאות, אף אחד מילדיו לא שרד את גיל הינקות, ולא נותרו לו יורשים. בת זוגו הלא-רשמית הייתה מאדלין קנובלוך, שילדה את שני ילדיו – אחד מהם לאחר מותו. בניגוד לדמותה של דוט במחזמר, קנובלוך חיה עם סרה עד מותו, ולא היגרה לארצות הברית. היא נפטרה משחמת הכבד בגיל 35.

## עלילה
### מערכה ראשונה
בשנת 1884, ז'ורז' סרה, המכונה במחזמר ג'ורג', מצייר סקיצות עבור הציור הבא שלו - האי לה גראנד ז'אט בנהר הסן. פילגשו, דוט, מדגמנת עבורו, ומתלוננת על חוסר נוחות, אך ג'ורג' שקוע בציור ("Sunday in the Park with George"). דמויות נוספות מתחילות להופיע, בין היתר גברת קשישה ואחות, כשברקע נבנה מגדל אייפל.

ז'ול, אומן נוסף, ואשתו איבון מותחים ביקורת על עבודתו של ג'ורג' ("No Life"). הזוג פוגש את ג'ורג' בפארק, מפטפט עמו וממשיך בדרכו. כשהשניים עוזבים, דוט מביעה את הבוז שהיא חשה כלפיהם. היא עוזבת את הפארק מרוצה לאחר שג'ורג' אמר לה שילכו לפולי מאוחר יותר. ג'ורג' מנסה לצייר דיוקן של הגברת הקשישה, אשר מתברר כי היא אמו, אך היא אינה מזהה אותו.

ג'ורג' ודוט נמצאים בסטודיו של גורג'. הוא מצייר ומתקשה לבצע את עבודתו בצורה הטובה ביותר, ודוט מפנטזת להיות נערת פולי ("Color and Light"). למורת רוחה של דוט, ג'ורג' מודיע כי לא יוכל לבוא הלילה לפולי, עליו להמשיך לעבוד על הציור.

כעבור זמן מה ביום ראשון בפארק, ג'ורג' יוצר רישום של מלח וכלבו, ושתי בנות בשם סלסט נמצאות בציור. בזמן שג'ורג' משוחח עם המלח, דוט מופיעה לצד לואי האופה. הנשים מרכלות על דוט שנראתה עם גבר אחר, ומציינות את הרומנים האחרונים של ג'ורג' עם מספר נשים ("Gossip"). ז'ול מספר לאיבון, כי ישנה יוזמה לכלול את ציוריו של ג'ורג' בתערוכה חשובה, והשניים אינם מרוצים מן הרעיון. דוט לומדת קרוא וכתוב. המלח מדבר בגסות אל לואיז, בתם של ז'ול ואיבון. ג'ורג' מעיר לו, והמלח עוזב בזעם.

ג'ורג' ממשיך ברישום הכלב, ומשוחח עם דוט, שנאלצה לעזוב את הסטודיו. לואי מופיע עם מאפה שאפה עבור דוט, וג'ורג' מתרחק. דוט ולואי הולכים. ג'ורג' שב לצייר את הכלב, ומדמיין את מחשבות המבקרים בפארק ("The Day Off"). ז'ול וג'ורג' משוחחים על עבודתו של האחרון. ז'ול אומר לג'ורג' להפסיק עם הניסיונות, ולהתחיל להיפגש עם קונים אפשריים. המלח אומר לג'ורג' שאמנים לא באמת יכולים להכיר את מושאי הציור שלהם, ומאשים את ג'ורג' בכך שהוא מצייר את מה שמתאים לו ולא בהכרח את מה שנכון.

דוט מספרת שפגשה אדם טוב, לואי. הוא לא מה שהיא חשבה שיהיה, אבל נראה שג'ורג' לא יכול להיות איתה, והיא אינה רוצה להישאר לבד ("Everybody Loves Louis"). שני תיירים אמריקאים, אדון וגברת, מופיעים עם מאפים. השניים החליטו לקחת איתם הביתה אופה. שתי הבנות בשם סלסט מושכות את תשומת ליבם של שני חיילים.

ג'ורג' מצייר ומהרהר בהחלטתה של דוט לעזוב אותו. הוא חש שהוא צופה מן הצד בעולם חי את החיים, בזמן שהוא מנסה ללכוד זאת בציוריו, ומבין שלעולם לא יוכל להתמסר למערכת יחסים מבלי שהאמנות תפריע ("Finishing the Hat").

דוט, בהריון מג'ורג', מגיעה לסטודיו ומבקשת ממנו את הציור שבו היא מופיעה. גם ז'ול ואיבון מגיעים, ובזמן שג'ורג' וז'ול מתבוננים בעבודתו של ג'ורג', איבון ודוט משוחחות על מצבה של כל אחת מהן. ג'ורג' מנסה לעניין את ז'ול בנוגע לשימוש שלו בצבע, אך הלה מאשים אותו שהוא מנסה להיות מדען ולא צייר. ז'ול אומר בחוסר רצון שינסה לדבר בטובתו של ג'ורג' בנוגע לתערוכה הבאה. ג'ורג', המאוכזב מכך שז'ול אינו תומך בעבודתו, שוכח מנוכחותה של דוט עד שהיא אומרת לו שהיא ולואי עומדים להתחתן ולעבור לאמריקה. ג'ורג' מגיב בביטול וחוזר לציור שלו. דוט זועמת על חוסר האכפתיות שלו, ומתחננת שיבקש ממנה להישאר, אך הוא אינו עושה זאת ("We Do Not Belong Together").

ג'ורג' שב לפארק, ומצייר את הגברת הקשישה. השניים חולקים זיכרונות טובים, אך מנוגדים: היא כמהה לדברים שנעלמים מחייה, והוא מנסה ללכוד על בד הציור את העולם הקיים ("Beautiful"). לואי ודוט מגיעים יחד עם בתה של דוט, מארי. דוט מביאה את מארי לג'ורג' ושוב מבקשת את הציור שלה שצייר, אך הוא אומר שצייר עליו מחדש דוגמנית אחרת. ג'ורג' מסרב להכיר במארי כבתו, מתנצל בקרירות, ודוט ולואי עוזבים.

אמו של ג'ורג' מודאגת לגביו ודוחקת בו להתחבר עם אנשים. ז'ול ופרידה מגיעים לפארק וחולקים רגע אינטימי, ושתי הבנות בשם סלסט ושני החיילים מתווכחים. איבון מוצאת את לואיז, שמספרת לה שמצאה את ז'ול עם פרידה. איבון מאשימה את ז'ול בבגידה ופורץ ויכוח בין ז'ול, איבון ופרידה. פורצת מהומה, בה כל הדמויות לוקחות חלק, וג'ורג' מקפיא את כולם, ומוביל כל אחד למקומו עד שנוצרת התמונה "יום ראשון אחר הצהריים על גדות האי לה גראנד ז'אט" ("Sunday").

### מערכה שנייה
הדמויות, עדיין בתמונה, מתלוננות על כך שהן תקועות בציור ("It's Hot up Here"). הדמויות עוזבות את הציור כשהן מספידות את ג'ורג', אשר נפטר באופן פתאומי.

בשנת 1984, במוזיאון בו מוצגים ציוריו של ג'ורג'. האומן ג'ורג', נכדה של מארי, מגיע עמה למוזיאון. דניס, עוזרו של ג'ורג', דוחף פנימה מערכת שליטה. ג'ורג' חושף את יצירתו האחרונה, מכונה בשם "Chromolume #7", בהשראת ציורו של ג'ורג' סרה. ג'ורג' ומארי משוחחים על ההיסטוריה המשפחתית ("Chromolume #7"). המכונה מופעלת ומתחילה לחשוף ציור, אך מתפרקת. ג'ורג' מתנצל בפני מארי, ומסביר כי נוצר כשל טכני. מארי אומרת בתגובה כי היא מאמינה שהיא בתו של סרה. ג'ורג' חלוק בדעתו בנוגע לטענה, אך מארי מציגה את ספר הדקדוק של דוט כהוכחה.

בקבלת הפנים במוזיאון לכבודו, ג'ורג' מסתובב בין האורחים הדנים ביניהם האם המכונה נחשבת כאומנות ומשבחים אותו ("Putting It Together"). מבקרת האומנות בלייר דניאלס מעירה לו על חוסר מקוריות. בלייר ומארי משוחחות על ציורו של סרה, ומארי אומרת כי ישנם שני דברים שכדאי להשאיר כמורשת: ילדים ואומנות ("Children and Art").

מארי נפטרה. ג'ורג' ודניס מגיעים לאי לה גראנד ז'אט, וג'ורג' הביא עמו את הספר של דוט. השניים משוחחים על התקנת הכרומולום, ודניס מודיע כי הוא מתפטר וברצונו לעשות משהו חדש. ג'ורג' אומר כי גם הוא רוצה לעשות משהו חדש בחייו - ליצור אומנות שיש לה משמעות עבורו. הוא קורא מתוך הספר של דוט, והערותיה גורמות לו לעשות חשבון נפש ("Lesson #8"). דוט מופיעה, מברכת לשלום את ג'ורג', ומתייחסת אליו כאל ג'ורג' סרה. היא מודה לו על מה שניסה ללמדה, ושואלת אותו על עבודתו. הוא מתוודה בפניה על הספקות שלו, והיא בתגובה אומרת שעליו להפסיק לעצור בעד עצמו ("Move On").

ג'ורג' מדקלם את מילותיו של סרה על אמנות. הדמויות מהציור שבות להופיע באי, ועוזבות. ג'ורג' חוזר על האמרה של סרה - קנבס ריק מתאר הרבה אפשרויות ("Sunday").

## רשימת שירים
[שמאל|ממוזער| ''[יום ראשון אחר הצהריים על גדות האי לה גראנד ז'אט*]]

=== הפקה מקורית בברודוויי ===


== הפקות ==

=== הפקה מקורית באוף ברודוויי ===
המחזמר הועלה לראשונה ב-6 ביולי 1983, בתיאטרון ג'ודי, בבימויו של לפיין. ההפקה כללה עיצוב במה מאת טוני סטרייגס, עיצוב תאורה מאת ריצ'רד נלסון, עיצוב תלבושות מאת פטרישיה זיפרו ואן הולד-וורד, עיצוב סאונד מאת סקוט להר וניהול מוזיקלי מאת פול ג'מיניאני. צוות השחקנים כלל את [[מנדי פטינקין]] בתפקיד ג'ורג' ואת [[ברנדט פיטרס]] בתפקיד דוט/ מארי.

=== הפקה מקורית בברודוויי ===
ההפקה המקורית של המחזמר בברודוויי הועלתה בתיאטרון בות. הופעות מקדימות החלו ב-2 באפריל 1984, וערב הפתיחה נערך ב-2 במאי באותה שנה. צוות השחקנים כלל את פטינקין ואת פיטרס אשר שבו לגלם את תפקידיהם. ההפקה נסגרה ב-13 באוקטובר 1985, לאחר 35 הצגות מקדימות ו-604 הופעות רגילות.

ההפקה הייתה מועמדת ל-10 פרסי טוני, ומתוכן זכתה בשניים: עיצוב התאורה הטוב ביותר, ועיצוב הבמה הטוב ביותר. בנוסף, סונדהיים ולפיין זכו בפרס פוליצר לדרמה.אלבום ההקלטות של צוות השחקנים המקורי בהפקה זו זכה בפרס גראמי לאלבום המחזמר הטוב ביותר.

=== הפקה מקורית בלונדון ===
ההפקה המקורית של המחזמר בלונדון הועלתה ב[[התיאטרון המלכותי הלאומי|תיאטרון הלאומי המלכותי]], החל מ-15 במרץ 1990. הפקה זו כללה 117 הופעות. [[פיליפ קואסט]] גילם את ג'ורג' ו[[מריה פרידמן]] את דוט.

ההפקה הייתה מועמדת לשישה [[פרס אוליבייה|פרסי לורנס אוליבייה]], ומתוכן זכתה בשניים: [[פרס לורנס אוליבייה לשחקן הטוב ביותר במחזמר|השחקן הטוב ביותר במחזמר]], ו[[פרס לורנס אוליבייה למחזמר החדש הטוב ביותר|המחזמר החדש הטוב ביותר]] לשנת 1991, כשהיא גוברת על המחזמר "[[אל תוך היער (מחזמר)|אל תוך היער]]", שיתוף פעולה נוסף בין סונדהיים ולפיין.

=== הפקת לונדון 2005 ===
הפקה מחודשת של המחזמר בלונדון הועלתה בתיאטרון [[Menier Chocolate Factory]], בכיכובם של [[דניאל אוונס (שחקן)|דניאל אוונס]] ו[[אנה-ג'יין קייסי]]. ערב הפתיחה התקיים ב-14 בנובמבר 2005, וההפקה נסגרה ב-17 במרץ 2006. ההפקה כללה בימוי מאת סם באנטרוק, עיצוב תפאורה ותלבושות מאת דייוויד פארלי, עיצוב הקרנות מאת טימותי בירד, ניהול מוזיקלי מאת קרוליין האמפריס, ותזמורים חדשים מאת ג'ייסון קאר.

מאוחר יותר, ההפקה עברה ל[[תיאטרון ווינדהאם]] ב[[וסט אנד (רובע)|ווסט אנד]]. הופעות התקיימו בין 23 במאי 2006 לבין 2 בספטמבר 2006. הפעם, עם [[ג'נה ראסל]] אשר החליפה את קייסי.

ההפקה המחודשת היתה מועמדת לשישה פרסי אוליבייה – וזכתה בחמישה מתוכם, בין היתר [[פרס לורנס אוליבייה להפקה מחודשת של מחזמר|ההפקה המחודשת הטובה ביותר]], השחקן הטוב ביותר במחזמר ו[[פרס לורנס אוליבייה לשחקנית הטובה ביותר במחזמר|השחקנית הטובה ביותר במחזמר]].

=== הפקת ברודוויי 2008 ===
הפקה מחודשת של המחזמר בברודוויי, הועלתה בסטודיו 54. הופעות מקדימות החלו ב-25 בינואר 2008, וערב הפתיחה נערך ב-21 בפברואר באותה שנה. ההפקה נסגרה ב-29 ביוני, לאחר שלוש הארכות.

צוות השחקנים כלל את דניאל אוונס וג’נה ראסל אשר שבו לגלם את תפקידיהם. ההפקה כללה בימוי מאת סם באנטרוק, כוריאוגרפיה מאת כריסטופר גטללי, עיצוב תפאורה ותלבושות מאת דייוויד פארלי, עיצוב הקרנה מאת טימותי בירד ורשת Knifedge Creative, עיצוב תאורה מאת קן בילינגטון, פיקוח מוזיקלי מאת קרוליין האמפריס, תזמורים מאת ג’ייסון קאר, ועיצוב סאונד מאת סבסטיאן פרוסט.

הביקורות שיבחו את ה[[לברית]], המוזיקה, העיצוב החדשני ואת צוות השחקנים כולו. בן ברנטלי כתב בניו יורק טיימס: "מתנתה הגדולה של ההפקה הזו, שהועלתה לראשונה בלונדון לפני שנתיים, היא ההתעקשות השקטה שלה על כך שהמבט — הוא האמנות שבאמצעותה אנשים מעצבים את חייהם... מחזמר מוכר מקבל הומאניות חדשה ובהירות שגורמות לצופים לראות אותו בעיניים חדשות. ועם זאת, סאנדיי נשאר יצירה לא מאוזנת — עם מערכה ראשונה כמעט מושלמת, סגורה היטב, מול מערכה שנייה מגומגמת ובטוחה פחות בעצמה — אך הפקה זו מצליחה יותר מכל קודמותיה להצדיק את קיומה של המערכה השנייה".

בעיתון תיארו את ההפקה כך: "בגרסה האינטימית של באנטרוק, שחקנים חיים מדברים עם הקרנות, התאורה מחשיכה ככל שהיום הופך ללילה, והאנימציה משתלבת ברקע באופן חלק. בזכות אנימציית תלת-ממד, הציור – 'התכשיט שבכתר' של מכון האמנות של שיקגו – נבנה בהדרגה על הבמה: סקיצה מופיעה, ואז מתווספים צבעים, והכול מתגבש שלב אחר שלב."

ההפקה בברודווי הייתה מועמדת לחמישה פרסי מעגל מבקרים החיצוני, לשלושה פרסי ליגת הדרמה ולשבעה פרסי דרמה דסק, בין היתר: הפקה מחודשת יוצאת מהכלל של מחזמר, שחקן ושחקנית ראשיים יוצאים מהכלל במחזמר, ובמאי מחזמר יוצא מהכלל.

ג'נה ראסל ודניאל אוונס, אשר היו מועמדים גם לפרס טוני על הופעותיהם, ביצעו יחד את השיר "Move On" בטקס פרסי הטוני.

=== הפקת ברודוויי 2017 ===
המחזמר הועלה כקונצרט, ארבע הופעות, במסגרת אירוע הגאלה לשנת 2016 של הניו יורק סיטי סנטר, שהתקיים בין ה-24 ל-26 באוקטובר 2016. [[ג'ייק ג'ילנהול]] גילם את ג'ורג', לצד [[אנלי אשפורד]] בתפקיד דוט/מארי.

לאור ההצלחה והתגובות החיוביות לקונצרט, הועלתה הפקה מחודשת ומוגבלת בברודווי בתיאטרון הדסון. הופעות מקדימות החלו ב-11 בפברואר 2017, וערב הפתיחה התקיים ב-23 בפברואר וזכה לשבחים רבים.

ההפקה כללה בימוי מאת סרנה לפיין (אחייניתו של ג'יימס לפיין), כוראוגרפיה מאת אן יי, עיצוב תפאורה מאת ביולף בוריט, עיצוב תלבושות מאת קלינט ראמוס, ועיצוב תאורה מאת קן בילינגטון.

ההפקה לא הוגשה למועמדות לפרסי טוני לעונת 2016–2017, בעקבות היותה הפקה מוגבלת, שנסגרה ב־23 באפריל.

בשנת 2021, ההפקה הייתה אמורה לעבור ל[[תיאטרון סבוי]] בווסט אנד, כשג'ילנהול ואשפורד שבים לגלם את תפקידיהם. ההפקה נדחתה עקב מגפת הקורונה.

נכון לתחילת 2025, ההפקה טרם הועלתה, ולא נקבע מועד חדש.

=== הפקת לונדון 2027 ===
ההפקה המחודשת השנייה בלונדון עתידה לעלות בתיאטרון [[ברביקן]] בקיץ 2027. [[ג'ונתן ביילי (שחקן)|ג'ונתן ביילי]] ו[[אריאנה גרנדה]] יגלמו את התפקידים הראשיים. זו תהיה הופעת הבכורה של גרנדה בתיאטרון בלונדון. ההפקה תכלול בימוי מאת [[מריאן אליוט]] ועיצוב מאת טום סקוט.

== דמויות וצוות שחקנים ==
ברוב ההפקות, השחקנים מגלמים שני תפקידים שונים במערכה הראשונה ובמערכה השנייה.


=== החלפות בולטות ===

===== הפקה מחודשת ראשונה בברודוויי (2008) =====

* *'ז'ורז' סרה/ ז'ורז':** סנטינו פונטנה.

===== הפקה מחודשת שנייה בברודוויי (2017) =====

* **ז'ורז' סרה/ ז'ורז':** קלייבורן אלדר.
* **דוט/ מארי:''' אשלי פארק.

## פרסים ומועמדויות

### הפקה מקורית בברודוויי

### הפקה מקורית בלונדון

### הפקה מחודשת בלונדון 2005

### הפקה מחודשת בברודוויי 2008

## קישורים חיצוניים

* יום ראשון בפארק עם ג'ורג', באתר Music Theatre International

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מחזות זמר זוכי פרס דרמה דסק
קטגוריה:מחזות זמר זוכי פרס פוליצר
קטגוריה:מחזות זמר אמריקאיים
קטגוריה:ז'ורז' סרה
קטגוריה:מחזות זמר